3. 10. 89 Επίσημη Εφημερίδα των Ευρωπαϊκών Κοινοτήτων Αριθ. C 250/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου περί τροποποιήσεως του κανονισμού (ΕΟΚ) αριθ. 
1056/72 περί ανακοινώσεως προς την Επιτροπή των προγραμμάτων επενδύσεως κοινοτικού ενδιαφέ­
ροντος στους τομείς του πετρελαίου, του φυσικού αερίου και του ηλεκτρισμού 
COM(89) 335 τελικό 
(Υποβληθείσα από την Επιτροπή στις 20 Ιουλίου 1989) 
(89/C 250/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 213, 
το σχέδιο της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η εγκαθίδρυση εσωτερικής αγοράς για την ενέργεια απο­
τελεί αναπόσπαστο μέρος των στόχων που επιδιώκονται με 
την ολοκλήρωση της εσωτερικής αγοράς όπως ορίζεται στην 
Ενιαία Ευρωπαϊκή Πράξη, που άρχισε να ισχύει την 1η Ιου­
λίου 1987· 
ότι η έκθεση της Επιτροπής που καταρτίστηκε στις 2 Μαΐου 
1988 όσον αφορά την εσωτερική αγορά για την ενέργεια, 
εγκρίθηκε από το Συμβούλιο Υπουργών Ενέργειας στις 8 
Νοεμβρίου 1988 * 
ότι το Συμβούλιο που συνήλθε στις 8 Νοεμβρίου 1988 επιβε­
βαίωσε, εξάλλου, ότι η δημιουργία της εσωτερικής αγοράς 
ενέργειας πρέπει να αποτελέσει σημαντική συνιστώσα για 
την εξασφάλιση του ενεργειακού ανεφοδιασμού της Κοινό­
τητας, να διευκολύνει την αύξηση των ανταλλαγών ενέρ­
γειας μεταξύ των κρατών και να ενισχύσει την αλληλεγγύη 
μεταξύ των κρατών μελών 
ότι η εσωτερική αγορά ενέργειας αποτελεί επίσης συνάρ­
τηση της εξέλιξης αποτελεσματικών ενεργειακών υπο­
δομών 
ότι η διαμόρφωση συνολικής εικόνας για την προβλεπόμενη 
εξέλιξη των επενδύσεων στην Κοινότητα είναι δυνατόν να 
διευκολύνει τον αναγκαίο συνδυασμό ενεργειών στον τομέα 
αυτόν 
ότι οι επιτακτικές ανάγκες που σχετίζονται με την υλο­
ποίηση της εσωτερικής αγοράς για την ενέργεια επιβάλλουν 
οι μελλοντικές επενδύσεις να συμβάλλουν στον άριστο επι­μερισμό των διαθέσιμων πόρων υπό κοινοτικό πρίσμα και 
να είναι δυνατόν με τον τρόπο αυτό να προσπορίζουν οφέλη 
στους κοινοτικούς καταναλωτές* 
ότι η Επιτροπή πρέπει να είναι σε θέση να πληροφορεί όλα 
τα άλλα ενδιαφερόμενα κράτη μέλη για κάθε επενδυτικό 
σχέδιο που ενδέχεται να παρουσιάζει κοινοτικό ενδιαφέρον 
ώστε να καθίσταται δυνατός ο αναγκαίος συνδυασμός ενερ­
γειών για να διέπεται η εν λόγω επένδυση από πνεύμα 
συνοχής με την προοπτική της δημιουργίας της εσωτερικής 
αγοράς ενέργειας* 
ότι, για το σκοπό αυτό, η Επιτροπή πρέπει να λαμβάνει 
γνώση των σχεδίων ήδη από το στάδιο κατάρτισης της 
μελέτης σκοπιμότητας* 
ότι, ως εκ τούτου, πρέπει να τροποποιηθεί ο κανονισμός 
(ΕΟΚ) αριθ. 1056/72 του Συμβουλίου ('), όπως τροποποιή­
θηκε από τον κανονισμό (ΕΟΚ) αριθ. 1215/76 (2), για να 
επιτραπεί η υλοποίηση των εν λόγω αντικειμενικών στόχων, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 1056/72 τροποποιείται ως εξής: 
1. Στο άρθρο 1, οι παράγραφοι 1 και 2 αντικαθίστανται 
από το ακόλουθο κείμενο: 
«1. Τα κράτη μέλη κοινοποιούν στην Επιτροπή, χωρίς 
καθυστέρηση, τις πληροφορίες που έχουν συγκεντρώσει 
βάσει των διατάξεων της παραγράφου 2 για τα επενδυ­
τικά σχέδια που απαριθμούνται στο παράρτημα, με αντι­
κείμενο την παραγωγή, μεταφορά, εναποθήκευση και 
διανομή υδρογονανθράκων ή ηλεκτρικής ενέργειας. Τα 
κράτη μέλη συνοδεύουν τις εν λόγω κοινοποιήσεις με τα 
σχόλια τους, ιδίως σε ό,τι αφορά το εθνικό και κοινο­
τικό ενδιαφέρον που παρουσιάζει, κατά τη γνώμη τους, η 
σχεδιαζόμενη επένδυση. 
(') ΕΕ αριθ. L 120 της 25. 5. 1972, σ. 7. 
(2) ΕΕ αριθ. L 140 της 28. 5. 1976, σ. 1. 
Αριθ. C 250/6 Επίσημη Εφημερίδα των Ευρωπαϊκών Κοινοτήτων 3. 10. 89 
2. Προς εκπλήρωση της υποχρέωσης που ορίζεται στην 
παράγραφο 1, τα ενδιαφερόμενα πρόσωπα και οι επιχει­
ρήσεις υποχρεούνται να κοινοποιήσουν στο κράτος 
μέλος, στο έδαφος του οποίου σχεδιάζουν να τα υλοποιή­
σουν, τα επενδυτικά σχέδια που αναφέρονται στην παρά­
γραφο 1, ήδη από τη χρονική στιγμή της ολοκλήρωσης 
του σταδίου εξέτασης της σκοπιμότητας των σχεδίων.» 
2. Στο άρθρο 2 παράγραφος 1, διαγράφονται οι όροι «για 
τις σχεδιαζόμενες ή εκτελούμενες επενδύσεις.» 
3. Παρεμβάλλεται το ακόλουθο άρθρο 2α: 
«Άρΰρο 2α 
Μόλις λάβει την κοινοποίηση που αναφέρεται στο άρθρο 
1, η Επιτροπή ενημερώνει τα υπόλοιπα κράτη μέλη, 
δίνοντας τους τη δυνατότητα να υποβάλουν, σε προθε­
σμία ενός μηνός, τις παρατηρήσεις τους ως προς τις κοι­
νοτικές πτυχές του σχεδίου, και ιδίως για την ύπαρξη ή 
τα σχέδια ενδεχόμενων εναλλακτικών λύσεων σε συνάρ­
τηση με την προβλεπόμενη επένδυση.» 
4. Τα άρθρα 3 και 4 αντικαθίστανται από το ακόλουθο κεί­
μενο: 
«Άρφρο 3 
Η Επιτροπή υποβάλλει κάθε χρόνο στο Συμβούλιο 
έκθεση με αναλυτική παρουσίαση των στοιχείων που 
έχουν συγκεντρωθεί, κατ' εφαρμογή του παρόντος κανο­
νισμού, συνοδευόμενη από αξιολόγηση του κοινοτικού 
ενδιαφέροντος που παρουσιάζουν τα υποβληθέντα σχέδια, ιδίως σε ό,τι αφορά τον αντίκτυπο τους επί της 
κατάστασης της προσφοράς και της ζήτησης στην εσωτε­
ρική αγορά ενέργειας.» 
«Άρΰρο 4 
1. Οι πληροφορίες που διαβιβάζονται σε εφαρμογή του 
παρόντος κανονισμού έχουν εμπιστευτικό χαρακτήρα. 
2. Τα πρόσωπα που έχουν συμμετάσχει στην επεξερ­
γασία τους ή στα οποία απευθύνονται οι πληροφορίες 
που μνημονεύονται στον παρόντα κανονισμό υποχρε­
ούνται να αποτρέψουν τη διαρροή μεμονωμένων στοι­
χείων ή κάθε άλλης μεμονωμένης πληροφορίας που 
περιήλθε σε γνώση τους κατά την άσκηση των λειτουρ­
γικών τους καθηκόντων ή με την ευκαιρία της άσκησης 
των καθηκόντων αυτών. 
3. Ο εμπιστευτικός χαρακτήρας των πληροφοριών που 
διαβιβάζονται κατ' εφαρμογή του παρόντος κανονισμού 
δεν παρεμποδίζει τη δημοσίευση γενικότερων ή αναλυτι­
κότερων πληροφοριών, που παρουσιάζονται κατά τέτοιο 
τρόπο, ώστε να μην είναι δυνατή η εξατομίκευση των 
πληροφοριών που σχετίζονται με πρόσωπα ή επιχειρή­
σεις.» 
Άρΰρο 2 
Ο παρών κανονισμός αρχίζει να ισχύει την 1η Ιανουαρίου 
1990. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.